Discuție:Sat de vacanță

message: @, nu cred că satele turistice declarate astfel în timpul comunismului se clasifică drept sate de vacanță. Acelea sunt sate cu populație permanentă, cărora li s-a recunoscut o anume importanță turistică, pe când satele de vacanță sunt niște complexuri de vile/campinguri/facilități turistice dedicate exclusiv turismului și fără o populație permanentă ele nu sunt sate în sensul de așezare permanentă, ci doar sunt un complex turistic cu aspect de sat. —Andreidiscuţie 26 iulie 2016 11:03 (EEST)
replies: text: Aceasta este deja o problemă de definiție. Ce este un sat de vacanță? Ar putea fi două noțiuni distincte:
# Un sat (localitate) cu populație permanentă, în care activitatea economică predominantă este turismul (în sensul Ordinului ministrului turismului nr 744/1973, care nu cred să fi fost abrogat) 
# Un complex turistic cu aspect de „sat”

text: Dacă :en:Holiday village este doar un ciot, :it:Villaggio turistico și :fr:Village de vacances sunt articole bine dezvoltate și, printre altele, conțin și aspecte legate precizarea definiției „satului de vacanță”. --Bătrânul (discuție) 27 iulie 2016 07:35 (EEST)
Normele metodologice privind eliberarea certificatelor de clasificare a structurilor de primire turistice cu funcțiuni de cazare și alimentație publică, a licențelor și brevetelor de turism din 10.06.2013 (Versiune consolidata la data de: 13/09/2016):
* Art. 2. - Definiții - În sensul prezentelor norme, termenii de mai jos au următorul înțeles:

text: *  b) structură de primire turistică cu funcțiune de cazare: hoteluri, hoteluri-apartament, hosteluri, moteluri, vile turistice, cabane turistice, bungalow-uri, sate de vacanță, campinguri, popas turistic, căsuțe tip camping, apartamente și camere de închiriat în locuințe familiale, nave fluviale și maritime inclusiv pontoane plutitoare, pensiuni turistice și pensiuni agroturistice și alte unități cu funcțiuni de cazare turistică '
* ANEXA Nr. 1.6 la normele metodologice: Definiții și criterii minime obligatorii privind clasificarea structurilor de primire turistice cu funcțiuni de cazare de tip camping, sat de vacanță, popas turistic și căsuță tip camping

text: * 10. Satul de vacanță este un ansamblu de clădiri, de regulă vile sau bungalow- uri, amplasat într-un perimetru bine delimitat, care asigură turiștilor servicii de cazare, de alimentație și o gamă largă de prestații turistice suplimentare (agrement, sportive, culturale etc.).
replies: text: : Amplasamentul trebuie să asigure un microclimat favorabil, ferit de surse de poluare (zgomot, noxe etc.) și de alte elemente care ar putea pune în pericol securitatea și sănătatea turiștilor.

text: : Mărimea satului de vacanță, amplasamentul, stilul constructiv și coloritul diverselor construcții din cadrul acestuia nu trebuie să aducă nici un fel de prejudicii peisajului și mediului înconjurător.

text: : Toate satele de vacanță vor avea o împrejmuire, accesul fiind dirijat și controlat.

text: : La unitățile de 3 stele vegetația trebuie să fie abundentă pentru a crea o ambianță agreabilă.

text: : Suprafața spațiilor verzi și a celor destinate pentru agrement și odihnă reprezintă minimum 25% din suprafața totală a satului de vacanță.

text: : Dotarea cu echipamente, mobilier, obiecte de inventar și elemente constructive și funcționale a structurilor de primire turistice din incinta satului de vacanță se realizează potrivit criteriilor specifice stabilite prin prezentele norme pentru unitățile respective, ținându-se seama de amplasamentul și de perioada de funcționare a acestora (permanente sau sezoniere).

text: : Majoritatea vilelor și a bungalow-urilor din satele de vacanță de 3 stele trebuie să fie încadrate cel puțin la această categorie.
--Accipiter Q. Gentilis(D) 26 septembrie 2017 17:21 (EEST)
Ordonanţa nr. 58/1998 privind organizarea şi desfăşurarea activităţii de turism în România (Versiune consolidata la data de: 27/08/2017):

text: Art. 2. -   În sensul prezentei ordonanţe, termenii şi expresiile de mai jos semnifică după cum urmează:

text: * i) localitate turistică - aşezare urbană sau rurală cu funcţii turistice dezvoltate pe baza resurselor specifice de care dispune;

text: *  j) staţiune turistică - localitate sau parte a unei localităţi cu funcţii turistice specifice, în care activităţile economice susţin exclusiv realizarea produsului turistic; 
Așadar satul turistic nu mai există din punct de vedere al clasificărilor ca atare, fiind utilizat în schimb conceptul de localitate turistică.
--Accipiter Q. Gentilis(D) 26 septembrie 2017 17:44 (EEST)
thread_title:  Satele turistice din 1973 și sate de vacanță